b'\n_START_ARTICLE_\nOskar Kolberg\n_START_SECTION_\nPoklicna pot\n_START_PARAGRAPH_\nLeta 1839 se je prvi\xc4\x8d odpravil na Mazowsze na terenske raziskave, kjer je za\xc4\x8del raziskovati ljudsko glasbo. Kot skladatelj je zapisoval melodijo ljudskih pesmi. S \xc4\x8dasom je vse bolj kot skladatelj postajal etnograf.  Kolberg je za sebe ve\xc4\x8dkrat dejal, da ni profesionalni etnograf, \xc4\x8deprav danes velja za enega najve\xc4\x8djih etnografov po zbranih delih. Prva njegova izdaja zbranih ljudskih pesmi je bila publikacija iz leta 1857 Pie\xc5\x9bni ludu polskiego._NEWLINE_Oskar Kolberg je kot prvi raziskovalec sistematiziral ljudsko kulturo po regijah. Kolberg je izdajal ob\xc5\xa1irno delo v ve\xc4\x8d zvezkih Lud Jego zwyczaje, spos\xc3\xb3b \xc5\xbcycia, mowa, podania, przys\xc5\x82owia, obrz\xc4\x99dy, gus\xc5\x82a, zabawy, pie\xc5\x9bni, muzyka i ta\xc5\x84ce, ki obravnavajo posamezne regije. Zaradi etnografskih zaslug je postal \xc4\x8dlan Krakowskiego Towarzystwa Nauk, ki je kasneje leta 1890 tudi financiralo del njegovih raziskav. _NEWLINE_Druge publikacije, ki jih je izdal so Obrazy etnograficzne, ki so iz\xc5\xa1li v 10. Zvezkih. Leta 1873 je Kolberg postal \xc4\x8dlan Akademije umetnosti, leto kasneje pa je bil dodeljen njeni antropolo\xc5\xa1ki sekciji. Med drugim se je udele\xc5\xbeil tudi svetovne razstave v Parizu 1878, bil pa je tudi eden izmed organizatorov etnografske razstave leta 1880. Jeseni 1884 se je preselil v Krakov in se posvetil etnografskemu delu.\n_START_SECTION_\nIn\xc5\xa1titut Oskarja Kolberga\n_START_PARAGRAPH_\nLeta 1960 so bila v Polskim Towarzystwie Ludoznawczym ustanovljena \xe2\x80\x9eZbrana dela\xe2\x80\x9d Oskarja Kolberga (kratica DWOK). Cilj uredni\xc5\xa1tva je bila izdaja vseh del Kolberga. Po finan\xc4\x8dni krizi v devetdesetih letih je delo nadaljeval In\xc5\xa1titut Oskarja Kolberga.\n_START_SECTION_\nLeto Oskarja Kolberga\n_START_PARAGRAPH_\nOb 200 letnici rojstva velikega etnografa in skladatelja je po sklepu poljskega parlamenta bilo razlga\xc5\xa1eno leto Oskarja Kolberga. V tem letu je bilo ve\xc4\x8d dogodkov, izdaj in koncertov posve\xc4\x8denih Kolebergu in njegovim delom.'